《用黎州梅字韵作诗送之》
宋代·李流谦

西风举扇挥浮埃，十年水曲并山隈。
一朝尺一天上来，台家择才搜伟瑰。
豫樟连云谁手栽，梁千尺观峥嵘哉。
收拾虹蜺小低徊，如取万海纳一杯。
济时策略招讥诙，翳氛卷尽青天开。
还如调鼎须盐梅，众星错落环杓魁。
欲谈近事树颊颏，旗矛委尘枪卧苔。
祸生冥冥戒其胎，如公气象天可回。
高论疾如破山雷，毋使瓶罄空耻罍。
笑渠佩玉救焚煨，往矣急挽波之颓。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。